PLECAREA VRAJITORILOR 
De HIDEGCUTI CATALIN 


Orasul fusese construit in Nord, departe de zonele civilizate, in epoca 
avantului industrial pentru ca cei ce lucrau la enormul complex petrolier din 
apropiere să aibă unde să trăiască, pe vremea când oamenii credeau că maşinile 
ce foloseau aurul negru le vor rezolva toate problemele vieții. De-a lungul 
timpului complexul se dublase ca mărime. Ţevile enorme şi furnalele ce scuipau 
fum negru înecăcios deveniseră o pânză de paianjen metalică colosală ce reducea 
la ridicol orice spectacol oferit de natură. 

Oraşul îi urmase exemplul mărindu-se în fiecare an. Dar în loc să fie un loc de 
refugiu, odihnă şi deconectare pentru o populație obosită, devenise o adevărată 
capcană. 

Preocupati doar de obținerea unor profituri cât mai mari si mai rapide din 
exploatarea, prelucrarea şi utilizarea țițeiului, oamenii au reuşit să dezechilibreze 
sistemul ecologic din întreaga zonă. Stratul de praf era gros de un centimetru 
bun, şi nu praf obişnuit ci praf uleios ca o mázgá ce lăsa în urmă un miros de 
putred, pe care oamenii il respirau în fiecare secundă a vieţii lor. Deversárile 
apelor reziduale obținute în urma proceselor chimice de pe platforma 
industrială, precum si infiltratiile agenţilor poluanti în pânza freatică au făcut ca 
apa ce se gasea pe zeci de kilometri în jurul oraşului să fie toxică. Apa potabilă 
necesară vieții oraşului şi complexului industrial era captată din izvoarele 
subterane de mare adâncime a peşterilor Munţilor Intunecati si adusa zeci de 
kilometri prin conducte. 

Cand ploua toti locuitorii deveneau atenti, nu se stia niciodata ce putea cobori 
din norii negrii de smog care acopereau permanent orasul. Inca isi aminteau prea 
bine cand o ploaie toxica arsese pana si acoperisurile caselor. 

Noroc cu munţii înalți care străjuiau dinspre est platforma industriala, nu 
lasau vantul sa poarte mai departe norii negrii de praf si toxine. 

Dar bariera nu era impenetrabila. 

Putin câte putin, în fiecare zi smogul trecea de culmile înzăpezite (zapada care 
ar fi trebuit să îmbrace culmile munţilor cu o manta albă şi curată era murdară şi 
gri-culoare care a dus la denumirea munţilor de Munţii Íntunecati.) 


Pe o potecă încâlcită ce ducea la platourile stâncoase ce se năşteau din munte, 
chiar pe lângă rămăşiţele pădurii distruse în zecile de ani de poluare, trecea 
grăbit un bărbat îmbrăcat tare ciudat pentru anul 2024. Purta nişte blugi largi, 
demodati, de culoare cenusie şi o tunică cu mâneci lungi de aceeaşi culoare care 
continua la vre-o 20 cm peste pantaloni. La brâu avea o centură lată cu tot felul 
de compartimente si pungulite iar pe spate purta o pelerină cu glugă neagră- 
murdar. O taşcă încăpătoare din piele cum nu se mai purtau din Evul Mediu şi 
un toiag de călătorie îi completa ţinuta de om scos din timpul sau. 

Bărbatul era preocupat să ajungă cât mai repede la locul de întâlnire, când, 
dintr-un pâlc de ierburi uscate, mai înalte şi încâlcite, rămase încă în viață la 
liziera pădurii, un zgomot sacadat îl opri din drum. 


În frunzisul uscat găsi trupul unui lup care respira din ce in ce mai greu. 
Bărbatul, fără să stea pe gânduri, se aplecă, luă cu greutate trupul lupului in 
braţe şi îl duse sus, pe platoul de stâncă. Acolo găsi un petec de iarbă proaspătă 
şi lăsă jos corpul care devenise inert şi abia dacă mai respira. Puse jos toiagul ce 
nu-i era de nici un folos în astfel de situaţii, după care atinse cu mâinile 
abdomenul animalului căutând viata din interiorul trupului. Şi o gasi, scăpărând 
tot mai stins ca o lumânare în calea vântului. Ridică un strigăt interior de furie 
către Geea când găsi poluarea şi toxinele ce distrugeau trupul animalului. 

Îşi concentră forta. O lumină albastră, pâlpâitoare la început, apoi tot mai 
puternică curgea din mâinile sale trecând prin blana murdară şi jigărită, 
învăluind trupul lupului cu o aură strălucitoare. 

- Ce s-a întâmplat cu el? se auzi o voce din spatele lui. 

- Probabil a băut apă poluată dintr-o baltă de lângă complex - răspunse 
bărbatul fără să se întoarcă, ştia prea bine cui aparținea vocea. 

Lupul începea să se simtă mai bine. Întâi îşi ridică capul şi mirosi mâinile 
bărbatului pe care începu să le lingă cu recunoştinţă, apoi sări în picioare ca şi 
cum ar fi fost cel mai sănătos animal din lume. 

Bărbatul se ridică în picioare oftând uşor, mulțumit de rezultatul puterilor sale 
tămăduitoare. O minusculă victorie într-un război ce părea pierdut. La o 
comandă nevăzută toiagul se înălță în aer si îi veni in mână ascultător. 
Recunoscător lupul începu să se învârtă bucuros printre piciorele lui dând din 
coadă ca un catelandru. 

Noul venit, cunoscut printre ai lui ca El-Nasar, era mult mai bătrân decât 
primul mistic. Purta doar o robă simplă, de o culoare verde închis care îl făcea să 
pară un călugăr rătăcitor. Singurul lucru care îl individualiza cu adevărat era 
toiagul din mâna sa, a cărui cap stilizat într-un soare, împrăştia o lumină aurie ce 
tăia smogul din jurul platoului aducând ca prin minune aerului o savoare curată 
de pădure. 

O iluzie complexă îl îmbrăca într-o manta protectoare, orice om care se uita la 
el vedea doar un bătrânel obişnuit, cei drept cu ochi strălucitori dar în rest 
absolut normal si putin gârbovit. 

- El-Nasar, este o plăcere să te revăd dupa atâta timp; spuse bărbatul mai 
tânăr în timp ce mîngâia capul lupului 

Un zâmbet obosit lumină pentru un moment fața bătrânului 

- Şi mie îmi pare bine că ai venit Arcanus. Prea puţini au răspuns chemării. 
Mult prea puțini. 

- Dar de ce m-ai chemat? Cei ca noi nu prea fac vizite sociale; trecu direct la 
subiect tânărul 

- M-am decis să plec; spuse bătrânul apăsat 

Îi luă minute bune lui Arcanus să priceapă adevăratul înţeles a cuvintelor 
batrânului vrăjitor, timp în care doar îl privise în ochi încercând să-şi dea seama 
dacă este adevărată presupunerea sa. El-Nasar avea de gând să părăsească lumea 
lor natală. El, care trăise aici de mii de ani! Aproape de necrezut. 


- Deci, s-a sfĝrsit? murmura el 

El-Nasar se sprijini pe toiag arătând deodată mult mai bătrân. 

- Da! Lumea noastră se sfârşeşte, moare pe zi ce trece. În curând nu va 
rămâne nimic din ea. De acum oamenii controlează total soarta ei. 

- Este chiar aşa de rău? întrebă Arcanus cu speranţă în suflet 

Pentru el ultimii zece ani nu fuseseră atât de răi, şi-i petrecuse studiind sutele 
de volume primite in dar de la învățătorul său, cu foarte puține contacte în 
exterior. Nu mai era de mult la curent cu ştirile din lumea largă. 

- Pe ce lume trăieşti! Tu nu te uiţi în jur? 

El-Nasar îşi indrepta toiagul spre oras si rosti o Poruncă. Vânturile, parca 
turbate, coborâră de pe crestele munților cu forta unei tornade si împrăştiară 
smogul de peste oras dezvelind o parte din complexul industrial. 

- Nu auzi suferinta pământului? În fiecare zi otrava se scurge in el. Spiritele 
încearcă să-l vindece dar nu pot tine pasul cu mulțimea oamenilor. Puterile le 
sunt distruse de "monstrozitatea de fier”, cum numesc ei complexul industrial. 

Îşi drese vocea şi continuă: 

- În ultimii ani a devenit şi mai rău. Au sateliți, acolo sus, care pot să te 
urmărească oriunde ai merge. Au echipe special pregătite care ne caută. Caută 
orice urmă de misticism din lume. Am aflat că au capturat câteva spirite ale 
pădurii, iar acum un an am fost forțat să omor câțiva urmăritori. Erau pe punctul 
de a mă da în vileag. Nu mai există legende, nu mai există poveşti, nu mai există 
credință. Lumea materialistă a oamenilor le omoară pe toate. E timpul pentru noi 
să ne retragem. -ofta- Cu noi va dispărea si mare parte din ce a mai rămas din 
lumea mistică. În câțiva ani primitivii vor distruge de tot această lume a 
imaginarului şi după aceea vom vedea cât rezistă lumea lor materială. 

Întristat Arcanus se sprijini de trunchiul ros a unui copac. Nu credea că îşi va 
putea convinge prietenul să nu plece, văzuse cu câtă suferință şi patimă rostise 
ultimele cuvinte. 

- Cum ai de gând să pleci? 

- Nişte spirite a pământului şi prieteni spiriduşi din Insula Albă m-au ajutat 
să găsesc calea spre una din lumile pierdute care au servit ca adăpost spiritelor 
fugare din Anglia şi Islanda prima oară când acestea au fost alungate de oameni. 
Încă am destulă putere să deschid o poartă. O singură dată. Te-am chemat pentru 
că am crezut că vrei să vii cu mine. În curând nimeni nu va putea sa deschidă 
portaluri din această lume. 

Arcanus era nehotărât. 

- Cu cine dintre noi ai mai vorbit? În ultimii douăzeci de ani eu nu m-am 
întâlnit cu nici unul. 

- Am căutat-o pe Ala, în primul rând - 

El-Nasar zâmbi şters, încă mai păstra sentimente puternice pentru ea chiar 
dacă trecuse peste un secol. 

- Dar ea a făcut un pact cu elementele apei şi s-a retras în adâncuri unde 
nimeni nu va putea să o urmărească. Pe Osiris l-am găsit în Africa, se dă drept 


vraci la un trib din jungla adâncă. Este convins că nu-l va gasi nimeni. Din păcate 
nu mai are mult de trăit, suferă de o boală ciudată, îi dau cel mult încă cinci ani. 
Tamako nu vrea să discute cu nimeni, s-a închis cu o vrajă extrem de puternică 
într-o peşteră din Munţii Nepalului, nici măcar nu ştiu dacă mai este în planul 
nostru de existență. Etal a dispărut fără urmă, la fel şi Ista — afirmaţia scoase un 
oftat de la tânăr îi cunoscuse bine pe amândoi - probabil au plecat deja, iar 
Matok s-a transformat, îşi spune Sentinta Întunecată şi face afaceri cu demonii. 
La fel încearcă şi alți vrăjitori de mâna a doua care îşi folosesc ce le-a mai rămas 
din puteri pentru a manipula psihicul oamenilor. Din fericire sunt puțini şi în 
câteva decenii fără ajutor vor dispărea. lar din cauza Edictului nu vor primi nici 
un fel de ajutor din exterior. 

Arcanus îl întrerupse: 

- Câteodată cred că Edictul a fost pus tocmai pentru ca oamenii să-şi găsească 
singuri drumul. 

- Oricum ar fi - continuă El-Nasar - Edictul există şi va continua să existe. 
Este peste puterile noastre să-l schimbăm. Dar ghici pe cine am convins să vină 
cu mine. Pe Brendan şi ajutorul lui Patrick, spiridusul cel ghidus. Erau în Irlanda 
unde Brendan încerca să creeze noi legende şi mituri. Din păcate prea puțini 
oameni mai cred în noi, chiar şi acolo. Suntem doi, ce zici, ni te alături? Alții nu 
au mai rămas, ceilalți au plecat de mult, poate îi vom căuta împreună. 

Arcanus privi oraşul înecat în praf şi smog apoi lupul care i se încurca între 
picioare si în sfârşit la El-Nasar. Păru că, cântăreşte decizia îndelung. După 
câteva minute bune spuse cu voce apăsată : 

- Nu! Nu pot sa plec. Nu încă. 

Văzând privirea mirată a lui El-Nasar, Arcanus încercă să-i explice: 

- Dintre noi toți eu sunt cel mai tânăr, încă nu am apucat să explorez toată 
lumea. Acolo unde locuiesc acum am prieteni, comunitatea încă mai crede în 
legende. Chiar dacă sunt puţini, cu toţii cred. Este destul ca mai multe spirite şi 
entități străvechi să supraviețuiască. Mai sunt şi alţii, prinşi aici de Edict, spirite 
care nu au putut pleca, sau nu au vrut. Simt că trebuie să încerc să-i ajut pe 
oameni, chiar dacă majoritatea par a fi lipsiţi de minte. Trebuie să-i facem să 
vadă şi alte valori decât cele strict materiale, trebuie să-i facem să coboare în ei 
înşişi şi să înţeleagă Creaţia. Atunci se vor transforma, şi poate va avea rasa 
umană o şansă pentru viitor. 

Ca pentru ai confirma ultimele cuvinte un bulgăre de energie albastră, cam de 
un metru în diametru, se materializă de nicăieri lângă cei doi mistici şi pluti în 
fata lui El-Nasar. 

“Sunt încântat să cunosc un adept al Artei. Numele meu e Xon, pe limba 
umană. Sunt un spirit bătrân si vin dintr-o altă lume care acum este mai mult ca 
sigur moartă. Am fost prins aici de către Edict si de atunci nu am mai putut 
pleca. Când tânărul nostru prieten va dori să părăsească această lume, noi îi vom 
da energia necesară deschiderii porții” 

“Si noi, şi noi” se auziră mai multe voci. 


Din pădurea distrusă se desprinseră mai multe naluci ale pădurii si un satir- il 
urmăriseră pe vrăjitor de la distanta de când acesta intrase în ținutul lor -. 

“$i noi am vrea să stam pentru a-l ajuta, poate mai putem face ceva, îi datorăm 
măcar atât mamei noastră, a tuturor, Geea.” Spuse satirul cu față serioasă 
sprijinit prin manifestări vizuale de către nălucile care păreau mai transparente 
decât în mod obişnuit. 

Arcanus îşi dădu seama repede că era din cauza poluării pădurii. Nălucile 
erau însuşi spiritul ei iar pădurea distrusă nu le mai putea menține mult timp in 
viata. 

Privirea lui El-Nasar străluci. Avea in fata sa speranţă, speranță adevărată cum 
nu mai văzuse de mult în această lume. Poate soarta mai dădea o şansă lumii. Ĵi 
păru rău ca nu va lua parte la ceea ce va urma. Dar timpul lui trecuse. 

- Prea bine, rámáneti. Dacă asta vreți cu adevărat. Vă urez tot norocul din 
lume. Veti avea nevoie de el. Dacă aveţi nevoie de ajutor ştii unde să te duci să-l 
găseşti. Puterea Oracolului nu mai este cea din timpurile străvechi, dar vă va 
răspunde la întrebări. Dar atenţie, aveţi mare grijă la oameni. Vor încerca în orice 
fel să pună mâna pe puterile noastre sau a celor ca noi. Şi să fii atent la Matok, 
cine ştie ce planuri cloceşte mintea aia vicleană a lui. 

Fără să mai țină seama de aparente şi de formalitatile dintre magi El-Nasar îl 
strânse cu putere la piept pe tânărul său prieten: 

- Sper din tot sufletul să te revăd, băiete. 

- Şi eu - îi răspunse Arcanus 

Bătrânul vrăjitor se retrase si deja dispărea in ceața ce apăruse in mod 
neaşteptat în jurul lor. În câteva secunde pâcla îl ascunse complet privirilor. 

“Fie ca Norocul să-ţi fie tovaräs de drum” îi ură în gând Arcanus 

Ceaţa dispăru la fel de repede cum apăruse, dar lăsa în urma ei un sentiment 
de singurătate pe care Arcanus nu-l putea îndepărta din suflet. 

Întotdeauna cei ca el au fost singuratici dar măcar la nevoie se avuseseră unii 
pe alții. De acum înainte va fi mult mai greu. O dată cu bătrânul său prieten 
parcă dispăruse pentru totdeauna o parte importantă din lumea sa. Picioarele îi 
deveniră slabe şi fără forță. Îşi găsi sprijin în toiag ca un bătrân doborât de ani şi 
griji. 

- Unde mergem şefu? întrebă satirul care se distra pe seama lupului speriat 
de nălucile pădurii. 

Poznaşi şi jucăuşi, satirii erau întotdeauna puşi pe şotii. Văzând mereu partea 
plină a paharului, dupa spiridusi probabil erau cei mai optimişti dintre toate 
ființele mistice. Întrebarea însă, avea valoare. 

Arcanus stătuse prea multă vreme distanțat de restul lumii într-o tárisoará în 
care tradiţiile erau încă respectate. Era vremea să iasă din cochilie. 

- Vom călători, prieteni. Vom străbate întreaga lume în lung şi lat să vedem 
ce mai putem salva. Prea multă vreme am stat ascunşi. Şi cine ştie? Poate vom 
găsi o cale să îndreptăm situația. Haideţi! Să pornim! 


Şi asa, un vrăjitor însoțit de o mână de ființe fantastice au pornit pe drumul, 
care, sperau ei, avea să schimbe soarta lumii. 
Ultimul vrăjitor adevărat care lupta pentru Pământ. 


KRRERE 


“Au reusit, au reusit? Te rog spune-ne daca au reusit ?” tipau copii din jurul 
figurii albastrui. 

O fetiță mai înaltă prinse figura de mână şi întrebă cu ochi inocenți : 

“ Au reuşit unchiule, te rog, spune-mi? Au reuşit?” 

“Uitaţi-vă în jur şi spuneti-mi voi” le răspunse figura. 

Locul Povestirii era chiar în mijlocul aşezării, într-un parculet plin de verdeață 
cu alei din piatră de râu. În jurul albăstruiului erau cel puţin o duzină de copii 
umani dar şi câțiva spiridusi, plus un spirit a pământului în forma lui originala - 
bolovănoasă. 

Mai departe, în jurul cercului care era parcul, se aflau casele. 

Dispäruti erau zgârie norii din conceptul arhitectural, cele mai înalte case 
aveau doar trei nivele Doar câteva turnuri încercau să străpungă cerurile, cetätui 
ale magicienilor şi vrăjitorilor care ca întotdeauna țineau la secretele lor. 

Restul caselor erau de o diversitate uimitoare: ale oamenilor urmau trăsăturile 
originale din istorie, cele mai multe dintre ele având curți interioare şi garduri 
masive. Urmau casele elfilor din copacii înalți, adevărate omagii aduse naturii 
formând un adevărat labirint de poduri suspendate şi verdeață, cu terase largi 
suspendate între crengi şi paravane din țesătură fină care filtrau lumina într-un 
verde sălbatic, orice plantă supusă luminii creştea într-o zi cât altele în zece. Din 
ele spiritele pădurii revărsau o muzică magică care relaxa până şi uriaşii de 
piatră. 

Lângă ele erau casele spiriduşilor, de cele mai multe ori pe jumătate 
scufundate în pământ, şi de cele mai multe ori goale (spiriduşilor nu le prea 
plăcea să stea acasă). Sub pământ se aflau locuințele spiritelor pământului, grote 
nesfârşite unde întunericul era alungat doar de lămpi făcute din cristale 
luminoase care împrăştiau lumina în mii de culori şi direcţii, creeând o lume de 
umbre şi lumini plină de frumusețe şi de mister. 

Dar cea mai importantă construcție se afla în mijlocul parcului - obeliscul din 
piatră neagră unde era înscrisă prin basoreliefuri istoria întregii comunități. 

Copiii deja uitaseră de răspuns şi se învârteau ca nebunii încercând să prindă 
un spiriduş care era ba vizibil, ba invizibil. 

“Ce bine este de ei, cât de uşor uită” gândi albastrul în timp ce revenea la 
forma lui naturală - bulgăre de energie. Cu un oftat mental Xon pluti încet spre 
marginea parcului. 

Deasupra lui cele două luni străluceau puternic. 

“ Au reuşit. Dar nu aşa cum credeţi voi.” medită el către cerul nemărginit 

